Here is a page extracted from Wikipedia that may contain CSS, HTML, and a lot of unformatted text.

Title: Garrulus glandarius
Content: O gai u gayo (Garrulus glandarius (L., 1758)) ye un muixón de mida meyana, d'entre 30 e 35 cm de lonchitut, con alas curtas y arrondoladas que no gosan a exceder es 60 cm d'amplaria. Como toz es corvidos s'alimenta d'animals chicoz, glans, lulos y altras fruitas, de manera omnivora. Ye un habitant caracteristico d'as selvas caducifolias.

Se conoix rapidament per as suyas caracteristicas colors marronosas u naranchencas en o cuerpo, con franchas blancas en as alas que se centellean caracteristicament a distancia cuan l'animal fui per entre la vechetación, mientres emit o suyo caracteristico chilo que li ha dato o nombre en aragonés; "gaik", que puet repetir-se y ye siempre estrident. As singulars tacas azuls que tien en as alas només son veyibles cuan l'animal ye posato a las brancas, y son una d'as partis clau d'a suya identificación.

O gai ye un muixón imitador, isto quier decir que emplega tiempos d'a suya vida en aprentar os cantos d'altras aves d'o suyo ambient, y finalment las emplega ta trafulcar-las y fer-las fuera d'o suyo territorio, fendo a sobén que istas creigan que lo territorio ye ocupato per altros animals d'a suya propia especie. Ista conducta ye singularment important con o canto de bellas rapinyadoras nocturnas, que en establir-se a lo suyo territorio, podriban significar un periglo ta lo chicot corvido.

Referencias

Vinclos externos 
 
 Wikispecies tien altras informacions sobre gais.
 Ficha seguntes Javier Blasco-Zumeta

glandarius
Aus presents en Aragón
Fauna d'Asia
Fauna d'Europa
Fauna d'Andorra